পশ্চিম মেদিনীপুর:- ১৮ রাজ্যে উপনির্বাচনের ঝক্কি সামলে এবার বাংলায় ভোটের নির্ঘণ্ট প্রকাশ করল নির্বাচন কমিশন৷আজ নির্বাচন কমিশনের তরফে জানানো হয়েছে, আগামী ২৫ নভেম্বর বাংলার ৩ কেন্দ্রে উপনির্বাচন হবে৷ খড়গপুর, কালিয়াগঞ্জ, করিমপুর বিধানসভা কেন্দ্রে উপনির্বাচন হবে৷ আগামী ২৮ নভেম্বর উপনির্বাচনের ফলাফল প্রকাশ করবে কমিশন৷ আগামী ৬ নভেম্বর থেকে মনোনয়নপত্র জমা দেওয়ার কাজ চলবে৷ ১১ নভেম্বর নাম প্রত্যাহারের শেষ দিন৷ ২৮ নভেম্বর ভোটের ফলাফল ঘোষণা হবে৷ ৩০ নভেম্বরের মধ্যে ভোট প্রক্রিয়া শেষ করতে হবে বলে বিজ্ঞপ্তি জানিয়েছে কমিশন৷ খড়গপুর সদরে দীর্ঘ দিনের বিধায়ক ছিলেন কংগ্রেসের প্রয়াত নেতা জ্ঞানসিংহ সোহনপাল (চাচা)।
রাজ্যে তিন কেন্দ্রে উপনির্বাচন, দিন ঘোষণা করল কমিশন